# **DECIZIA ETAPEI DE ÎNCADRARE**

## Nr. 00 din 00.00.2018

Proiect

Ca urmare a solicitării de emitere a acordului de mediu adresate de **Municipiul Zalău**, cu sediul în jud. Sălaj, municipiul Zalău, Piaţa Iuliu Maniu, nr. 3, înregistrată la APM Salaj cu nr. 6775/29.11.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.12.2018, că proiectul: ***Amenajare de spaţii verzi pe imobile abandonate sau degradate din municipiul Zalău – etapa II – Valea Sărmaș,*** propus a fi amplasat în jud. Sălaj, municipiul Zalău, str. Lt. Col. Teofil Moldoveanu, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, Anexa 2, la pct. 10 lit. b);

b) Caracteristicile proiectului:

b1) mărimea proiectului:

Prin proiect se propune amenjarea unor spații verzi în zona intravilanului municipiului Zalău. Terenul este înscris în C.F. nr. 58171 cu nr. cad. 5817 și are suprafața de 3561 mp.

Amenajarea propusa pe terenul studiat va fi împrejmuita pe doua zone: zona A de joaca cu accesele partea de Nord Est si Sud Vest a amenajarii si zona B a trenului de sport multifinctional cu acces din partea de Nord Est.

Amenajarea va fi imparțită pe mai multe zone:

*Zona de interventie 1:*

1. Loc de joaca pentru copii, cu amenajarea terenului imprejmuit:

* Zona de joaca copii mici;
* Zona de joaca copii mari.

1. Teren de sport multifunctional, imprejmuit:

* Badmington, fotball copii, baschet.

1. Zona de fitness adulti
2. Zona amenajare spatii verzi, grup sanitar si cismea
3. Zona amenajari promenada de-a lungul Vaii Sarmasului.
4. Asigurarea supravegherii spațiului public care face obiectul proiectului, prin asigurarea protecției bunurilor realizate prin proiect si siguranței cetățenilor care se vor bucura de recreere si circulație in acesta zona amenajate, se va alege o soluție tehnica pentru supravegherea video performanta, care sa permită monitorizarea centralizata a spatiilor publice cu camere video si sau Wi- Fi.

*Zona de interventie 2:*

1. Alei pietonale cu bancute.

Materiale de constructie folosite:

* alei pavate;
* pavele din cauciuc;
* alei pavate din pietris
* borduri prefabricate din beton si borduri din piatra cubica;
* beton armat pentru fundatiile echipamantelor;
* lemn pentru banci;
* imprejmuirea din panouri bordurate;
* teren sport din gazon sintetic.

b2) cumularea cu alte proiecte: nu este cazul;

b3) utilizarea resurselor naturale:

- alimentarea cu apă: de la sistemul de alimentare cu apă potabilă a municipiului Zalău, se va face un branșament pentru cișmea de apă, toaletă și pentru sistemul de irigații. Branșamentul se va face din conducta existentă din apropierea amplasamentului, PE Dn110.

*-* alimentarea cu energie electrică*:* de la rețeaua existentă a localității;

b4) evacuarea apelor uzate: apa uzată provenită de la cișmele și toalete va fi dirijată în canalizarea existentă din apropierea amplasamentului, PVC Dn200. Apele pluviale de pe amplasament vor fi colectate și vor fi dirijate în canalizarea existentă din apropierea amplasamentului, PVC Dn200.

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier: se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: jud. Sălaj, municipiul Zalău, str. Lt. Col. Teofil Moldoveanu.

c1) utilizarea existentă a terenului: conform certificatului de urbanism nr. 1240/23.10.2018 emis de Primarul Municipiului Zalău, imobilul este constituit din teren domeniu public proprietatea municipiului Zalău, înscris în CF nr. 58171 Zalău, nr. cad. 58171 și este situat în intravilanul Municipiului Zalău.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizatii,

ing. Gizella Balint

Întocmit,

cons. Hajnalka Mate - György